REPUBLIKA HRVATSKA - ISTARSKA ŽUPANIJA
Centar „Liče Faraguna“ Labin
Šćiri 3
52220 Labin
*Tel/fax: +385 52 856 468, *ravnateljica: +385 52 854 604

[bookmark: _Hlk239237868]Na temelju članka 126. stavaka 1.- 3. i članka 127. Zakona o odgoju i obrazovanju u osnovnoj i srednjoj školi (Narodne novine broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23, 156/23), članaka 39. do 42. Zakona o ustanovama (Narodne novine broj: 76/93, 29/97, 47/99, 35/08, 127/19, 151/22), članka 102. Statuta Centra „Liče Faraguna“ Labin i Odluke o raspisivanju natječaja za imenovanje ravnatelja Centra „Liče Faraguna“ Labin, KLASA: 007-04/26-01/11, URBROJ: 2163-4-8-26-3 od 2. rujna 2026.g., Školski odbor Centra „Liče Faraguna“ Labin raspisuje: 
 
NATJEČAJ
za imenovanje ravnatelja Centra „Liče Faraguna“ Labin

Ravnatelj školske ustanove mora ispunjavati sljedeće nužne uvjete:
1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
a) sveučilišni diplomski studij ili
b) integrirani preddiplomski i diplomski sveučilišni studij ili
c) specijalistički diplomski stručni studij,
d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi,
2. uvjete propisane člankom 106. Zakona o odgoju i obrazovanju u osnovnoj i srednjoj školi,
3. najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Osim osobe koja je završila neki od studija navedenih u prethodnom odlomku ovog natječaja, ravnatelj škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

Iznimno, osoba koje ne ispunjava uvjete iz stavka 1., podstavka 1., točke 1. ili stavka 2. članka 126. Zakona o odgoju i obrazovanju u osnovnoj i srednjoj školi, može biti ravnatelj osnovne škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (Narodne novine broj 59/90, 26/93, 27/93, 29/94, 7/96, 59/01, 114/01 i 76/05).

Ravnatelj ne može biti osoba koja prema zakonu kojim se uređuju trgovačka društva ne može biti članom uprave trgovačkog društva.

Dodatne kompetencije koje se vrednuju u postupku imenovanja ravnatelja škole su poznavanje stranog jezika, osnovne digitalne vještine i iskustvo rada na projektima.
Kandidati za ravnatelja ne moraju imati dodatne kompetencije.

Dodatne kompetencije se dokazuju na sljedeći način: 
1. Poznavanje stranog jezika dokazuje se: diplomom, odnosno drugom ispravom o završenom studiju stranog jezika, svjedodžbom ili drugom javnom ispravom, potvrdom o završenom obrazovanju i edukaciji stranog jezika, javnom ispravom o izvršenom testiranju znanja stranog jezika od ovlaštene ustanove ili drugom javnom ispravom.

2. Osnovne digitalne vještine dokazuju se potvrdom, uvjerenjem ili drugom ispravom institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti.

3. Iskustvo rada na projektima dokazuje se potvrdom, uvjerenjem ili drugom ispravom o radu na pojedinim projektima.

Ravnatelj se imenuje na vrijeme od pet (5) godina.

Uz prijavu na natječaj koja mora biti vlastoručno potpisana, kandidati su obvezni priložiti sljedeću dokumentaciju: 
· životopis,
· diplomu, odnosno dokaz o stečenoj stručnoj spremi,
· dokaz o državljanstvu,
· dokaz o radnom iskustvu (potvrda ustanove o vrsti i trajanju poslova i elektronički zapis iz evidencije HZMO),
· dokaz o položenom stručnom ispitu odnosno dokaz da osoba nije obvezna polagati stručni ispit sukladno članku 157., stavcima 1. i 2. Zakona o odgoju i obrazovanju u osnovnoj i srednjoj školi,
· uvjerenje da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi, ne starije od 8 dana od dana objave natječaja,
· kandidati koji mogu biti ravnatelji na temelju članka 126. stavka 3. Zakona o odgoju i obrazovanju u osnovnoj i srednjoj školi obvezni su dostaviti i dokaz iz kojeg je vidljivo da u trenutku prijave na natječaj obavljaju poslove ravnatelja u najmanje drugom uzastopnom mandatu u školskoj ustanovi (odluke o imenovanju),
· program rada za mandatno razdoblje.

Kandidati mogu priložiti dokaz o dodatnim kompetencijama iz članka 105. Statuta Centra „Liče Faraguna“ Labin, a koje će se vrednovati sukladno članku 106. Statuta Centra „Liče Faraguna“ Labin.
                         		                                           
Isprave se dostavljaju u izvorniku ili ovjerenom presliku.

[bookmark: _Hlk198129777]Osobe koje se pozivaju na pravo prednosti prilikom zapošljavanja sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj: 121/17, 98/19, 84/21 i 156/23), članku 48.f Zakona o zaštiti vojnih i civilnih invalida rata (Narodne novine broj: 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13. i 98/19) i članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13, 152/14, 39/18 i 32/20) te članku 48. Zakona o civilnim stradalnicima iz Domovinskog rata (Narodne novine broj: 84/21, 13/26), dužne su se u prijavi na javni natječaj pozvati na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

[bookmark: _Hlk198129982]Osobe koje se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskoga rata i članovima njihovih obitelji (Narodne novine broj: 121/17, 98/19, 84/21 i 156/23), dužne su uz prijavu na natječaj priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti pri zapošljavanju propisane člankom 103. stavak 1. Zakona o hrvatskim braniteljima iz Domovinskoga rata i članovima njihovih obitelji.
Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti:
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

[bookmark: _Hlk198132497]Osobe koje ostvaruju pravo prednosti pri zapošljavanju u skladu s člankom 48. Zakona o
civilnim stradalnicima iz Domovinskog rata (Narodne novine broj 84/21, 13/26), uz prijavu na
natječaj dužne su u prijavi na natječaj pozvati se na to pravo i uz prijavu dostaviti i dokaze iz
stavka 1. članka 49. Zakona o civilnim stradalnicima iz Domovinskog rata.
Poveznica na internetsku stranicu Ministarstva hrvatskih branitelja s popisom dokaza
potrebnih za ostvarivanja prava prednosti:
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Osoba koja se poziva na pravo prednosti pri zapošljavanju iz članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20), osim dokaza o ispunjavanju traženih uvjeta, dužna je priložiti i dokaz o utvrđenom statusu osobe s invaliditetom dostupne na poveznici: 
https://www.zakon.hr/z/493/zakon-o-profesionalnoj-rehabilitaciji-i-zaposljavanju-osoba-s-invaliditetom

Prijavom na natječaj kandidati daju privolu za obradu osobnih podataka u skladu s propisima kojima je propisana zaštita osobnih podataka u svrhu provedbe natječajnog postupka i rezultata natječaja.

Na natječaj se mogu javiti osobe oba spola, sukladno članku 13. Zakona o ravnopravnosti spolova (Narodne novine broj: 82/08 i 69/17).

Izrazi u ovom natječaju koji imaju rodno značenje odnose se jednako na muški i ženski rod.

Rok za podnošenje prijava je petnaest (15) dana od dana objave natječaja u „Narodnim novinama'' i na mrežnim stranicama Centra „Liče Faraguna“ Labin.
 
Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od isteka roka za podnošenje prijava.

Prijavu na natječaj s potrebnom dokumentacijom potrebno je dostaviti poštom, preporučenom pošiljkom, na adresu: 
[bookmark: _Hlk198794812]Centar „Liče Faraguna“ Labin, Šćiri 3, 52220 Labin, u zatvorenoj omotnici, s naznakom na prednjoj strani omotnice: „Za natječaj za izbor ravnatelja - ne otvarati“ 
ili 
u tajništvo Centra „Liče Faraguna“ Labin, radnim danom, od ponedjeljka do petka, od 08:00 - 12:00 sati, u zatvorenoj omotnici, s naznakom na prednjoj strani omotnice: „Za natječaj za izbor ravnatelja - ne otvarati“.


                                 Predsjednica Školskog odbora:
                                                        Martina Gajšak Sejdinović, mag.rehab.educ.	




KLASA: 007-03/26-01/1
URBROJ: 2163-4-8-26-2
U Labinu, 2. rujna 2026.g.

